3 साल की उम्र में मां का साथ छूटा, पिता ने बनाया रनर
सोहागपुर| राष्ट्रपति भवन में फेस्टिवल ऑफ इनोवेशन समारोह में विज्ञान संचारिका व सांडिया हाईस्कूल में पदस्थ विज्ञान शिक्षिका सारिका घारु ने राउंड टेबल पर आईएस ऑफिसरों के बीच नवाचार के रूप में अपना विचार रखा कि अस्पताल पोस्ट मार्टम रात्रि में भी होना चाहिए। क्योंकि दिन में पीएम करने की प्रथा उस समय की है जब बिजली नहीं रहती थी। इसके अलावा उन्होंने शासकीय महकमों में अवकाश के दिन अलग-अलग रखने की बात कही। अभी रविवार को सभी सरकारी कार्यालयों में अवकाश रहता है। उनके दोनों प्रस्तावों को आईएएस अधिकारियों ने सराहा। राष्ट्रपति भवन में 4 से 10 मार्च तक फेस्टिवल ऑफ इनोवेशन मनाया जा रहा है। जिसमें सारिका ने 4 से 6 मार्च तक प्रदेश का प्रतिनिधित्व किया। सारिका ने बताया नेशनल फाउंडेशन इनोवेशन जमीनी स्तर पर नवाचारों को विकास का महत्त्वपूर्ण अंग बनाने राष्ट्रपति भवन में कार्यक्रम आयोजित हुआ।
जिसमें नवाचार राष्ट्रपति के अतिथि के रूप में आमंत्रित हुए। सारिका को भी इसी क्रम में आमंत्रित किया। राष्ट्रपति भवन की कल्चरल सीरिज इंद्रधनुष एवं स्पेशल डिनर के लिए बतौर अतिथि सारिका को आमंत्रित किया गया। यह नगर के लिए गौरव का विषय है कि वह आठ जिलों के नवाचारियों का दस्तावेजीकरण कर नेशनल इनोवेशन फाउंडेशन को भेज रही हैं। राष्ट्रपति भवन में कार्यक्रम के दौरान सारिका ने विज्ञान एवं प्रौद्योगिकी मंत्री डॉ. हर्षवर्धन, महिला बाल विकास मंत्री मेनका गांधी, विज्ञान विभाग के सचिव प्रोफेसर आशुतोष शर्मा, डॉ. अनिल गुप्ता, प्रोफेसर माशेलकर, डॉ. विपिन कुमार से मप्र में चलाई जा रही विज्ञान संचार गतिविधियों की जानकारी साझा की।
महिला बाल विकास मंत्री मेनका गांधी के साथ सारिका।
राष्ट्रपति भवन में सारिका घारु ने दिया सुझाव पोस्ट मार्टम रात में भी होना चाहिए
सोहागपुर . कुश्ती के मैदान पर सोनम।
राजेश शुक्ला | सोहागपुर
नन्ही उड़नपरी के नाम से जानी जाने वाली सोनम तीन साल की थी, मां का स्वर्गवास हो गया। पिता जगमोहन पालीवाल की जिद से वह रोज मॉर्निंग वॉक पर दौड़ी। पिता की मेहनत ने 6 साल की सोनम को जिले का बड़ा रनर बना दिया। सोनम जवाहरलाल नेहरू स्मृति काॅलेज में बीएससी की छात्रा है। घर पर ही प्रैक्टिस कर रेसलिंग और बाॅक्सिंग की 5 घंटे प्रैक्टिस करती हैं। सोनम ने जनवरी 2016 में मैसूर में आॅल इंडिया इंटर यूनिवर्सिटी कुश्ती में बीयू भोपाल की ओर से मप्र का 58 किलो वजन वर्ग में प्रतिनिधित्व किया है। सोनम अच्छी एथलीट के साथ हॉकी एवं फुटबाल में दो बार राज्य स्तर पर अपना जौहर दिखा चुकी हैं।
भारत के लिए पदक लाने का सपना, सुविधाओं का अभाव
सोनम रेसलिंग और बाॅक्सिंग में भारत के लिए अंतरराष्ट्रीय खेलों में पदक लाना चाहती है। साक्षी मलिक की तरह देश का नाम रोशन करने का सपना है। परिजनों को जनप्रतिनिधियों और प्रशासन द्वारा प्रैक्टिस के लिए सुविधाएं उपलब्ध कराने की आस है। जगमोहन पालीवाल ने बताया रेसलिंग मेट के लिए काॅलेज प्राचार्य डॉ अरविंद सिंह चौहान परिसर में हाल उपलब्ध कराने को तैयार हैं।
क्राॅस कंट्री में भाग ले चुकी है सोनम
सोनम अंडर 14 में 10 बार स्टेट लेवल पर प्रदर्शन कर चुकी हैं। क्राॅस कंट्री रनिंग में अंडर 19 की धावकों के साथ दौड़कर टाप 10 में आ चुकी हैं। 2004 में तत्कालीन एसपी मकरंद देउस्कर द्वारा उत्कृष्ट एथलीट के रूप में सम्मानित किया गया था।
hin_Deva hin_Deva hin_Deva mai_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva